《读杜子美集》
宋代·姜特立

巴蜀劳重往，荆湘无定居。
宦情常造次，行橐屡空虚。
宫阙烟尘外，江村盗贼余。
弟兄踪迹断，妻子信音疎。
生理那堪说，穷愁自扫除。
千篇比金玉，万卷是菑畲。
轩轾齐梁后，凭陵汉魏初。
严公俄旅亲，岳土亦烟墟。
一切惟漂泊，平生可叹嘘。
高名天所靳，此理复何如。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。